POTREBNA DOKUMENTACIJA ZA MIKRO ZAJAM ZA RAST I UKLJUČENOST

Obrasci potpisani i ovjereni od strane podnositelja zahtjeva:

1. Izjava o korištenim potporama male vrijednosti i državnim potporama
2. Izjava radi utvrđivanja statusa subjekta malog gospodarstva
3. Tablica kreditne zaduženosti na zadnji dan u mjesecu (ne starija od 2 mjeseca prije predaje Zahtjeva za zajam)
4. Izjava o usklađenosti – DNSH

*\*Obrasci dostupni na* [*službenim internetskim stranicama HAMAG-BICRO-a*](https://hamagbicro.hr/financijski-instrumenti/kako-do-zajma/dokumentacija/)*.*

Ostala dokumentacija:

1. Poslovni plan propisan od strane HAMAG-BICRO-a (dostaviti u xls formatu)

*\*Obrazac dostupan na* [*službenim internetskim stranicama HAMAG-BICRO-a*](https://hamagbicro.hr/financijski-instrumenti/kako-do-zajma/dokumentacija/)*.*

1. Ponude/predračuni/troškovnici/ugovori o kupoprodaji i sl. sukladno strukturi ulaganja navedenoj u zahtjevu za zajam i poslovnom planu
2. Pisma namjere, (pred)ugovori o poslovnoj suradnji, (pred)ugovori o  
   otkupu proizvoda i sl.
3. Dokumentacija o drugim izvorima financiranja (dokumentacija o  
   drugim kreditima, leasingu, pozajmicama i sl., ili dokumentirano  
   raspolaganje vlastitim sredstvima poduzetnika)
4. Potvrda porezne uprave o nepostojanju duga prema državi ili knjigovodstvena kartica ne starija od 30 dana od dana zaprimanja Zahtjeva u HAMAG-BICRO
5. Potvrde o urednosti otplate svih postojećih zaduženja prijavitelja
6. Financijska dokumentacija (ovisno o pravnom obliku prijavitelja):

* Obveznici poreza na dobit:
  + 1. Godišnji financijski izvještaji za proteklu poslovnu godinu sastavljeni sukladno Zakonu o računovodstvu (u elektroničkom obliku u standardiziranom FINA formatu)
    2. Bruto bilanca za razdoblje tekuće godine na zadnji dan u mjesecu (ne starija od 2 mjeseca prije predaje Zahtjeva za zajam)
* Obveznici poreza na dohodak:
  + 1. Prijava/Rješenje poreza na dohodak za protekle dvije godine poslovanja s prilozima:
       - Knjiga primitaka i izdataka
       - Pregled primitaka i izdataka,
       - Popis dugotrajne imovine - obrazac DI,
    2. Evidencija o tražbinama i obvezama - obrazac TO ne stariji od 30 dana od dana zaprimanja Zahtjeva u HAMAG-BICRO
* Obveznici poreza na dohodak koji porez plaćaju paušalno:

1. Knjiga prometa za prethodne dvije godine poslovanja (Obrazac KPR);
2. Izvješće o paušalnom dohotku od samostalnih djelatnosti i uplaćenom paušalnom porezu na dohodak i prirezu poreza na dohodak za prethodne dvije godine poslovanja (Obrazac PO-SD)

12. Elektronički zapis ili Potvrda o radno-pravnom statusu Hrvatskog zavoda za mirovinsko osiguranje (HZMO) za većinskog vlasnika poslovnog subjekta

13. Dokumentacija za dokazivanje pripadnosti ranjivoj skupini (ovisno o prijavitelju):

* Osobe s invaliditetom - Potvrda iz registra za osobe s invaliditetom (potvrda u svrhu zapošljavanja kao dokaz o zadovoljavanju odredbi Pravilnika o sadržaju i načinu vođenja očevidnika zaposlenih osoba s invaliditetom)
* Osobe iznad 55 godina starosti - Preslika važeće osobne iskaznice ili putovnice
* Mladi u dobi od 18 do 29 godina - Preslika važeće osobne iskaznice ili putovnice
* Osobe bez završenog srednjoškolskog obrazovanja – vidljivo iz točke 12.

Prijavitelji koji zahtjev za zajam podnose kao fizičke osobe obvezni su prilikom prijave dostaviti samo dokumentaciju navedenu pod točkama 1, 2, 4, 5, 6, 7 i 8, dok će dokumentaciju navedenu pod točkom 12 biti potrebno dostaviti po odobrenju zajma tj. registraciji poslovnog subjekta.

Obrazac zahtjeva za zajam nije potrebno dostavljati, već se isti generira po završetku on-line prijave.

HAMAG-BICRO u svakom trenutku zadržava pravo promijeniti ili nadopuniti potrebnu dokumentaciju.

HAMAG-BICRO zadržava pravo zatražiti i ostalu dokumentaciju potrebnu za obradu zahtjeva za zajam.

Primjenjuje se od: 31. ožujka 2025. godine